امن‌اله خان قاجار دؤولتی‌نین آدلی-سانلی سرکرده‌لریندن ایدی. ۱۸۰۶-جی ایلده فتحعلی شاه قووانلی-قاجار ابراهیم خلیل خان جاوانشیرین اوغلو، ایرانا تابئع اولان مئهری ماحالی‌نین باشچیسی ابولفتح خانی (ابولفتح خان طوطی) قیزیشدیریب ۵ مین نفرلیک قوشونلا قاراباغا گؤندردی. ابولفتح خا‌نین یئزنه‌سی فرج‌اله خان ساریخانبیلی-شاهسئو‌نی ده اونا یاردیمچی تعیین ائتدی. ایرا‌نین آدلی-سانلی سرکرده‌لری، او جومله‌دن قزوینلی سردار حسینقولو خان قاجار، دامغانلی اسماییل خان، خمسه‌لی (زنجانلی) امن‌اله خان آوشار و باشقالاری ابولفتح خا‌نین باشچیلیغی آلتیندا ایدی.